wickkiey/tamil-wikipedia-markdown huggingface dataset:
# அமில் குமார் தாசு



**அமில் குமார் தாசு** *(Amil Kumar Das)* என்பவர் 1902 ஆம் ஆண்டு முதல் பிப்ரவரி 18, 1961 வரையிலான காலத்தில் வழ்ந்த ஓர் இந்திய வானியலாளர் ஆவார். அனைத்துலக புவியியற்பியல் ஆண்டின் போது, மாட்ரிட், இந்தியா மற்றும் மணிலா ஆகிய இடங்களில் இருந்த வானியல் ஆய்வகங்களுக்கு சூரிய ஒளியின் விளைவுகளை கண்காணிக்கும் பொறுப்பு அளிக்கப்பட்டிருந்தது. தென்னிந்தியாவில் உள்ள கொடைக்கானல் சூரிய வானியல் ஆய்வகம் புதியதாகக் கட்டப்பட்ட சூரிய குகை தொலைநோக்கி மூலம் இந்த கண்காணிப்பு பணியை மேற்கொண்டது. டாக்டர் தாசு அந்த நேரத்தில் கொடைக்கானல் வானியல் ஆய்வகத்தின் இயக்குனராகப் பணிபுரிந்தார். 1960 ஆம் ஆண்டில், சூரிய நிலநடுக்க ஆய்வுகளை மேற்கொள்ளும் முதலாவது சூரியக் குகை தொலைநோக்கியை நிறுவும் பொறுப்பு அவருக்கு அளிக்கப்பட்டிருந்தது . இவர் நினைவாக சந்திரனின் அப்பக்கத்திலிருக்கும் கிண்ணக்குழிக்கு தாசு கிண்ணக்குழி என்று பெயரிடப்பட்டது.
# கலீல் அகமது


**கலீல் அகமது (**Khaleel Ahmed (பிறப்பு: டிசம்பர் 5, 1997) என்பவர் இந்தியத் துடுப்பாட்ட அணி வீரர் ஆவார்.  

## உள்ளூர்ப் போட்டிகள்
பெப்ரவரி 5,2017<nowiki/>இல் மாநிலங்களுக்கு இடையேயான இருபது20 போட்டியில் இராசத்தான் மாநில அணிக்காக முதல் போட்டியில் விளையாடினார். இதற்கு முன்பாக 2016 ஆம் ஆண்டில் நடைபெற்ற 19 வயதிற்கு உட்பட்டோருக்கான துடுப்பாட்ட உலகக்கிண்ணத்தில் இந்திய அணியில் இடம்பெற்றார். ஆனால் விளையாடும் அணியில் இடம் கிடைக்கவில்லை. 2017 -2018 ஆம் ஆண்டுகளில் நடைபெற்ற ரஞ்சிக் கோப்பைத் தொடரில் முதல் தரத் துடுப்பாட்டப் போட்டியில் அறிமுகமானார். அக்டோபர் 6, 2017 இல் நடைபெற்ற போட்டியில் ராசத்தான் மாநில அணிக்காக விளையாடினார்.  

சனவரி, 2018 இல் 2018 இந்தியன் பிரீமியர் லீக் தொடருக்காக சன்ரைசர்ஸ் ஐதராபாத் அணி நிர்வாகம் இவரை ஏலத்தில் எடுத்தது.  

பெப்ரவரி 5, 2018 இல் நடைபெற்ற விஜய் அசாரே கோப்பைக்கான (பட்டியல் அ துடுப்பாட்டம்) தொடரில் ராசத்தான் அணிக்காக விளையாடினார்.  

## சர்வதேச போட்டிகள்
செப்டம்பர், 2018 இல் ஆசியக் கிண்ணம் 2018 தொடருக்கான இந்திய அணியில் இவருக்கு இடம் கிடைத்தது. செப்டம்பர் 18, 2018 இல் ஹொங்கொங் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.
# லார்சா


காலத்திய மெசொப்பொத்தேமியா பிரதேசம்]]  
யின் உருவச்சிலை, இலூவா அருங்காட்சியகம்]]  

ஆட்சியின் போது லார்சாவை ஆண்ட மன்னர்களின் பட்டியலை பலகைகளில் எழுதப்பட்டது, இலூவா அருங்காட்சியகம்]]  

**லார்சா** (**Larsa**) (சுமேரியம்: UD.UNUG<sup>KI</sup>, read *Larsam<sup>ki</sup>*) பண்டைய சுமேரியாவின் ஒரு பண்டைய நகரம் ஆகும். தற்கால ஈராக் நாட்டின் பண்டைய உரூக் நகரத்திற்கு தென்கிழக்கில் 25 கி.மீ. தொலைவில் உள்ளது. லார்சா நகரத்தை ஆட்சியாளர்களில் புகழ் பெற்றவர் அம்முராபி ஆவார். இவரது பெயர் பழைய ஏற்பாடு நூலில் உள்ளது.  

## இதனையும் காண்க
- பண்டைய அண்மை கிழக்கின் நகரங்கள்
# முனைய துணைக்கோள் ஏவுகலம் - சி42

**முனைய துணைக்கோள் ஏவுகலம் -சி42 (PSLV-C42)** இந்திய முனைய துணைக்கோள் ஏவுகல வரிசையில் 44ஆவது ஏவுதல் ஆகும். இங்கிலாந்தைச் சேர்ந்த நோவா எஸ் ஏ ஆர் மற்றும் எஸ்1- 4 ஆகிய இரு புவி கண்காணிப்பு செயற்கைக் கோள்களையும் வணிக நோக்கில் இந்தியா விண்ணில் செலுத்துகிறது. இந்திய விண்வெளி ஆய்வு மையத்தால் ஆந்திரப்பிரதேசம் ஸ்ரீஹரிக்கோட்டா<nowiki/>வில் உள்ள சதீஷ் தவான் விண்வெளி மையத்தின் ஏவுதளத்திலிருந்து 2018 ஆம் ஆண்டு செப்டம்பர் 16 அன்று இந்த ஏவுகலம் துணைக்கோள்களுடன் விண்வெளியில் செலுத்தப்பட்டது.இந்த ஏவுகலம் சுமார் 44.4 மீட்டர் உயரமும், 230.4 டன் எடையும் கொண்டது ஆகும். இந்த ஏவுகலம் சுமந்து செல்லும் நோவா எஸ் ஏ ஆர் செயற்கைக்கோள் வெள்ளம் மற்றும் இயற்கைப் பேரிடர்களைக் கண்காணிக்கும் விதமாகவும், எஸ்1- 4 செயற்கைக்கோள் இயற்கை மற்றும் சுற்றுச்சூழலைக் கண்காணிக்கும் விதமாகவும் வடிவமைக்கப்பட்டுள்ளன. இந்த செயற்கைக் கோள்கள் பூமியிலிருந்து 583 கி.மீ தொலைவில் நிலைநிறுத்தப்பட்டன. இந்த ஏவுகலமானது, திருவனந்தபுரத்தில் உள்ள விக்ரம் சாராபாய் ஆய்வு மையத்தால் வடிவமைக்கப்பட்டது. இந்த ஏவுகலமானது, நான்கு நிலைகளைக் கொண்டுள்ளதாக இருந்துள்ளது.
# புரோமோ அசிட்டோன்



**புரோமோ அசிட்டோன்** *(Bromoacetone)* என்பது C<sub>3</sub>H<sub>5</sub>BrO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம புரோமின் சேர்மமான இது கண்ணீர் வரவழைக்கும் முகவராக நீர்ம நிலையில் காணப்படுகிறது. பல கரிமச் சேர்மங்களை தயாரிப்பதற்கான முன்னோடிச் சேர்மமாக இது பயன்படுகிறது.  

## தோற்றம்

அவாய் தீவுகளின் அருகே இருக்கும் அசுபாரகோப்சிசு டாக்சிபார்மிசு என்ற கடற்பாசியின் எண்ணெயில் புரோமோ அசிட்டோன் இயற்கையாகவே 1% க்கும் குறைவாக உள்ளது.  

## தயாரிப்பு

புரோமோ அசிட்டோன் வர்த்தக முறையாகவும் கிடைக்கிறது. சில சமயங்களில் மக்னீசியம் ஆக்சைடுடன் சேர்த்து நிலைப்படுத்தப்படுகிறது. என் சோகோகோவ்சுகியால் 19 ஆம் நூற்றாண்டில் முதன்முதலாக விவரிக்கப்பட்டது .  

புரோமின் மற்றும் அசிட்டோன் ஆகியவற்றை ஒரு வினையூக்கி அமிலத்துடன் சேர்த்து வினைபுரியச் செய்வதன் மூலம் புரோமோ அசிட்டோன் தயாரிக்கப்படுகிறது. அனைத்து கீட்டோன்கள் போலவே அமிலங்கள் அல்லது காரங்களின் முன்னிலையில் இந்த அசிட்டோனும் ஈனாலேற்றம் அடைகிறது. பின்னர் ஆல்ஃபா கார்பன் புரோமினுடன் எலக்ட்ரான்கவர் பதிலீட்டு வினை புரிகிறது. இந்த தயாரிப்பு முறையின் முக்கியமான சிரமம் என்பது அதிக-புரோமினேற்றம் அடைவது ஆகும். இதன் விளைவாக டை மற்றும் டிரை புரோமினேற்றம் அடைந்த விளைபொருட்கள் உருவாகின்றன. வினையில் ஒரு காரம் இருக்குமேயானால் அதற்குப்பதிலாக ஆலோபார்ம் வினையின் வழியாக புரோமோபார்ம் பெறப்படுகிறது.  

## பயன்பாடு

இது முதலாம் உலகப் போரில் வேதியியல் ஆயுதமாகப் பயன்படுத்தப்பட்டது. பி.ஏ என்ற பெயரால் ஆங்கிலேயர்களும் பி-சிடாப் (வெஞ்சிலுவை) என்று பெயரால் செருமானியர்களாலும் அழைக்கப்பட்டது. இதன் நச்சுத்தன்மை காரணமாக ஒரு கலகக் கட்டுப்பாட்டு முகவராகப் பயன்படுத்தப்பட்டு தற்போது வழக்கற்றுப் போய்விட்டது, கரிமத் தொகுப்பு வினைகளில் பன்முக வினையாக்கியாக புரோமோ அசிட்டோன் பயன்படுத்தப்படுகிறது. உதாரணமாக ஐதராக்சி அசிட்டோன் தயாரிப்பதற்கான முன்னோடிச் சேர்மமாக இதைப் பயன்படுத்துகிறார்கள் .
# 2,4-டைமெத்தில்பென்டேன்



**2,4-டைமெத்தில்பென்டேன்** *(2,4-Dimethylpentane)* என்பது C<sub>7</sub>H<sub>16</sub> என்ற மூலக்கூற்று வாய்ப்பாட்டால் விவரிக்கப்படும் ஓர் ஆல்க்கேன் ஆகும். எண்ணெய் சுத்திகரிப்பு ஆலைகளில் இந்த நிறமற்ற ஐதரோ கார்பன் பெருமளவில் தயாரிக்கப்படுகிறது. புரோப்பிலீன் சேர்மத்தால் ஐசோபியூட்டேன் ஆல்க்கைலேற்றம் செய்யப்படுவதால் 2,4-டைமெத்தில்பென்டேன் உருவாகிறது. பொதுவாக இதை ஆல்க்கைலேட்டு என்கிறார்கள். பிற பெட்ரோலியப் பொருட்களுடன் இதைக் கலந்து உயர் ஆக்டேன் எரிபொருள் தயாரிக்கப்படுகிறது. நேர்கோட்டு எப்டேன் போல அல்லாமல் 2,4-டைமெத்தில்பென்டேன் விரும்பப்படும் எரிபொருளாகக் கருதப்படுகிறது. ஏனெனில் இதனுடைய கிளைக் கட்டமைப்பு உள்வெடிப்பு இல்லாத எரிதலை அனுமதிக்கிறது.
# டெட்ரா அயோடோபென்சீன்கள்


**டெட்ரா அயோடோபென்சீன்கள்** *(Tetraiodobenzenes)* என்பவை C<sub>6</sub>H<sub>2</sub>I<sub>4</sub> என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மங்களாகும். இவற்றை நான்கையோடோ பென்சீன்கள் என்ற பெயராலும் அழைக்கலாம். ஒரு பென்சீன் வளையத்தில் நான்கு அயோடின் அணுக்கள் பதிலீடு செய்யப்பட்டிருக்கும் சேர்மங்கள் டெட்ரா அயோடோபென்சீன்கள் எனப்படுகின்றன. அயோடின் அணுக்கள் இடம்பெறும் அமைப்பின் அடிப்படையில் மூன்று வகையான மாற்றியங்கள் இருப்பதற்கான சாத்தியங்கள் இருக்கின்றன.  

****டெட்ரா அயோடோபென்சீன்கள்****

| பெயர் | 1,2,3,4-டெட்ரா அயோடோபென்சீன் | 1,2,3,5-டெட்ரா அயோடோபென்சீன் | 1,2,4,5-டெட்ரா அயோடோபென்சீன் |
| --- | --- | --- | --- |
| அமைப்பு வாய்ப்பாடு |  |  |  |
| சிஏஎசு எண் | 634-68-4 | 634-92-4 | 636-31-7 |
| பப்டெம் |  |  |  |
| மூலக்கூற்று வாய்ப்பாடு | C<sub>6</sub>H<sub>2</sub>I<sub>4</sub> |  |  |
| மோலார் நிறை | 581,70 கி•மோல்<sup>−1</sup> |  |  |
| இயற்பியல் நிலை | திண்மம் |  |  |
| தோற்றம் | வெண் ஊசிகள்

</references> |  |  |
# பசுபதி முத்திரை



**பசுபதி முத்திரை** (**Pashupati Seal**) மொகெஞ்சதாரோ தொல்லியல் களத்தில் கண்டெடுக்கப்பட்ட சிந்து வெளி நாகரீக காலத்தியதாகும்.  

பசுபதி முத்திரையானது சோப்புக்கல்லில் வடிக்கப்பட்டது. காண்டாமிருகம், யானை, காளை, மான், புலி போன்ற விலங்குகளால் சூழப்பட்டும், பத்மாசனத்தில் யோக நிலையில் அமர்ந்திருப்பவர் தலையில் காளையின் கொம்புகள் மற்றும் திரிசூலம் பொறித்த முத்திரையை பசுபதி சிற்பம் என்பர்.  

## கண்டெடுப்பு மற்றும் விளக்கம்
தொல்லியல் களம்]]  
மொகெஞ்சதாரோ தொல்லியல் களத்தின் தெற்குப் பகுதியின் தொகுதி எண் 1ல், 1928 - 1929ல் அகழ்வாய்வு செய்த போது கண்டெடுத்த 420 தொல்பொருட்களில், கிமு 2350 - 2000க்கும் இடைப்பட்ட காலத்திய பசுபதி முத்திரையும் ஒன்றாகும்.  

, விலங்குகள் சூழ அமர்ந்த நிலையில் ஒரு யோகின் உருவம் பொறித்த முத்திரை]]  

3.5 செமீ உயரம், 3.56 செமீ அகலம் மற்றும் .076 செமீ நீள, அகலம், தடிமனுடன் கூடிய சோப்புக்கல்லிலான சிந்து வெளி எழுத்துக்களுடன், காண்டாமிருகம், யானை,காளை, மான், புலி முதலிய விலங்குகள் சூழ, கால்களை மடித்து அமர்ந்த நிலையில், தலையில் திரிசூலம் போன்ற காளையின் கொம்புகளுடன் கூடிய ஒரு யோகின் உருவம் பொறித்த முத்திரை கண்டெடுக்கப்பட்டது.  

## ஆதி சிவனுடன் அடையாளப்படுத்தல்

### ஜான் மார்ஷலின் பகுப்பாய்வு
இந்தியத் தொல்லியல் ஆய்வகத்தின் தலைமை இயக்குனராக் இருந்த, தொல்லியல் ஆய்வாளர் ஜான் மார்ஷல், சிந்து வெளி நாகரீகம் இருந்த பகுதிகளை அகழாய்வு செய்தவர். அகழாய்வில் கிடைத்த பசுபதி முத்திரையை மனித குல படைப்பாற்றலின் சின்னமாக குறிக்கப்படும் இலிங்கமாக கருதினார்.  

இவர் பசுபதி முத்திரையை பகுப்பாய்வு செய்து, அதில் உள்ள யோக நிலையில் அமர்ந்த உருவம் வேதகாலத்திற்கு முந்தைய பண்டைய இந்திய மக்கள் வணங்கிப் போற்றிய, தற்கால சிவபெருமானின் முந்தையத் தோற்றமான உருத்திரன் என்று பகுப்பாய்வு செய்துள்ளார்.  

பின்னர், 1931 ஆம் ஆண்டில் ஜான் மார்சல், பசுபதி முத்திரை சீவராசிகளின் படைப்பிற்கு மூலகாரணமாக உருவகப்படுத்தும் இலிங்கத்துடன் தொடர்புடையது என்பதை தெளிவுபடுத்தினார்.  

### மறுப்புகள் மற்றும் மாற்று விளக்கங்கள்
பசுபதி முத்திரை குறித்து பல்வேறு கலந்துரையாடல்கள் நடைபெற்றது. அறிஞர்களிடையே, ஜான் மார்ஷலின் பசுபதி முத்திரை குறித்த பகுப்பாய்விற்கு ஆதரவுகளும், விமர்சனங்களும், எதிர்ப்புகளும் எழுந்தது. டோரிஸ் மெத் சிறீனிவாசன் என்பவர், ஜெர்மானிய இந்தியவியல் அறிஞர் ஜான் மார்ஷலின் பசுபதி முத்திரைக் குறித்த கூற்றை ஆதாரங்களுடன் மறுத்துள்ளார்.மேலும் ஹெர்பர்ட் சுல்லிவான் மற்றும் ஆல்ப் ஹில்டெபிடெல் ஆகியோர் ஜான் மார்ஷலில் கூற்றை ஆதாரங்களுடன் மறுத்துள்ளனர்.  

இருப்பினும், காளையை வாகனமாகக் கொண்ட ஆதிசிவனைக் குறிக்கும் முத்திரையே பசுபதி முத்திரை என முடிந்த முடிபாக அறிஞர்கள் ஏற்றுள்ளனர். இந்த பசுபதி முத்திரையை வேதகால தேவதைகளும், முனிவர்களுமான உருத்திரன், அக்கினி, மகிசாசூரன், கலைக்கோட்டு முனிவர் மற்றும் யோகிகளுடன் தொடர்புறுத்தி நோக்கப்படுகிறது. மேலும் ஆரியர் அல்லாத தெய்வங்களுடனும் தொடர்புறுத்தப்படுகிறது.  
</gallery>  

## இதனையும் காண்க
- சிந்துவெளி முத்திரைகள்
# டெர்பீனைல்


|Section3=  
}}  

**டெர்பீனைல்கள்** *(Terphenyls)* என்பவை C<sub>18</sub>H<sub>14</sub> என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மங்களாகும். அரோமாட்டிக் ஐதரோகார்பன்களுடன் இவை நெருங்கிய தொடர்பு கொண்டவையாகும். டைபீனைல்பென்சீன்கள் அல்லது டிரைபீனைல்கள் என்ற பெயராலும் இவற்றை அழைக்கலாம். ஒரு மைய பென்சீன் வளையத்தில் இரண்டு பீனைல் குழுக்கள் பதிலீடு செய்யப்பட்டிருக்கும் சேர்மங்கள் டெர்பீனைல் சேர்மங்கள் எனப்படுகின்றன. பீனைல் குழுக்கள் இடம்பெறும் அமைப்பின் அடிப்படையில் ஆர்த்தோ-பீனைல், மெட்டா-பீனைல், பாரா-பீனைல் என்ற மூன்று வகையான மாற்றியங்கள் காணப்படுகின்றன. வர்த்தகத் தரமான டெர்பீனைல்கள் இம்மூன்று வகை டெர்பீனைல்களின் கலவையாகும். பல்குளோரினேற்ற டெர்பீனைல்கள் தயாரிப்பில் இவை பயன்படுகின்றன. முன்னதாக இவ்வகை டெர்பீனைல்கள் வெப்பத்தை சேமிக்கும் மற்றும் மாற்றித்தரும் முகவர்களாகப் பயன்படுத்தப்பட்டன  

பாரா-டெர்பீனைல் ஒரு பொதுவாகப் பயன்படுத்தப்படும் ஒரு மாற்றியமாகும். லேசர் சாயமாகவும், சூரிய திரை பகுதிக்கூறாகவும் இதைப் பயன்படுத்துகிறார்கள்.
# விந்தியப் பிரதேசம்



**விந்தியப் பிரதேசம்** (**Vindhya Pradesh**) (1948 - 1956) மத்திய இந்தியாவில் தற்கால மத்தியப் பிரதேச பகுதிகளில், 1948 முதல் 1956 முடிய செயல்பட்ட முன்னாள் மாநிலம் ஆகும். இதன் தலைநகரம் ரேவா ஆகும். இம்மாநிலம் 23,603 சதுர மைல் பரப்பளவு கொண்டிருந்தது. இந்தியப் பிரிவினைக்குப் பின் 4 ஏப்ரல் 1948ல், மத்திய இந்தியாவின் விந்திய மலைத்தொடர் நிலப்பரப்புகளில் ஆட்சி செய்து கொண்டிருந்த 35 சுதேச சமஸ்தானப் பகுதிகளைக் கொண்டு விந்தியப் பிரதேசம் நிறுவப்பட்டது. இதன் தலைநகரம் ரேவா ஆகும்.  
இதன் வடக்கில் உத்தரப் பிரதேசம், தெற்கில் மத்தியப் பிரதேசம் இருந்தது.  

மாநில மறுசீரமைப்புச் சட்டம், 1956ன் படி, விந்தியப் பிரதேசம், மற்றும் மத்திய பாரதம் மாநிலங்கள் மத்தியப் பிரதேச மாநிலத்துடன் இணைக்கப்பட்டது.  

## ஆட்சி நிர்வாகம்

விந்திய பிரதேசம் புந்தேல்கண்ட், பகேல்கண்ட் என இரண்டு கோட்டங்களும், 10 மாவட்டங்களுடன் இருந்தது.  

## கோட்டங்களும் மாவட்டங்களும்

நவ்கோன் நகரத்தை தலைமையிடமாகக் கொண்ட புந்தேல்கண்ட் கோட்டத்தின் 6 மாவட்டங்கள்  
1. டிக்கம்கர் மாவட்டம்
1. சத்தர்பூர் மாவட்டம்‎
1. தமோ மாவட்டம்
1. பன்னா மாவட்டம்
1. சாகர் மாவட்டம்
1. ததியா மாவட்டம்
1. சிந்த்வாரா மாவட்டம்
1. ஓர்ச்சா மாவட்டம்
ரேவாவை தலைமையிடமாகக் கொண்ட பகேல்கண்ட் கோட்டத்தின் நான்கு மாவட்டங்கள்;  
1. ரேவா மாவட்டம்
1. சத்னா மாவட்டம்
1. சித்தி மாவட்டம்
1. சிங்கரௌலி மாவட்டம்

## இதனையும் காண்க

- மத்திய இந்திய முகமை
- மத்திய பாரதம்
- அஜய்கர் சமஸ்தானம்
# உலூயிசு பிராக்டர்



**உலூயிசு பிராக்டர்** *(Louise Prockter)* ஓர் பிரித்தானிய-அமெரிக்கக் கோள் அறிவியலளர் ஆவார். இவர் ஜான் ஆப்கின்சு பல்கலைக்கழக பயன்முறை இயற்பியல் ஆய்வகத்தின் கோள் தேட்டக் குழுவின் முன்னாள் மேற்பார்வையாளர் ஆவார். இவரை 2016 இல் பல்கலைகழகங்களின் விண்வெளி ஆராய்ச்சிக் கழகம் டெக்சாசில் அமைந்த அவுசுட்டனில் உள்ள நிலா, கோள் நிறுவனத்தின் இயக்குநராக அறிவித்தது. இப்பணியில் இவர் 2016 செப்டம்பர் 6 முதல் சேர்ந்தார். இவர் தான் நிலா, கோள் நிறுவனத்தின் முதல் பெண் இயக்குநர் ஆவார். இவர் 2002 முதல் 2016 வரை நிலா, கோள் நிறுவனத்தின் இயக்குநராக இருந்த சுட்டீவன் ஜே. மாக்வெல்லுக்குப் பிறகு இப்பதவியை ஏற்றார்.  

## கல்வி
இவர் தன் இளவல் பட்டத்தை இங்கிலாந்தில் உள்ள இலங்காசுட்டர் பல்கலைக்கழகத்தில் பெற்றார். இவர் தன் முதுவர் பட்டத்தை பிரவுன் பல்கலைக்கழகத்தில் பெற்றார். இவர் பிரவுன் பல்கலைக்கழகத்தில் 1999 இல் தன் முனைவர் பட்டத்தை கோள் நிலவியலில் பெற்றார்.  

## வாழ்க்கைப்பணி

பிராக்டர் நாசாவின் இலக்குத் திட்டங்களில் நேர்டியாகவும் மறைமுகமாகவும் பணிசெய்துள்ளார். இவர் கலீலியோ விண்கலப் பட்ம்பிடிப்புக் குழுவிலும் ஐரோப்பா இலக்குத் திட்டத்திலும், புவியண்மைக் குறுங்கோள் சுற்றிவரல் இலக்குத் திட்டத்திலும், அறிவர் மேற்பரப்பு, விண்வெளிச் சூழல், புவி வேதியியல், தொலைவறிதல் (மெசெஞ்சர்-MESSENGER) இலக்குத் திட்டத்திலும் அறிவன் கோள் பயண இலக்குத் திட்டத்திலும் கலந்துகொண்டுள்ளார். மெசெஞ்சர் இலக்குத் திட்டத்தில், இவர் இணைத் திட்ட அறிவியலாளராகவும் இணை ஆய்வாளராகவும் அறிவன் கோள் இருபுறப் படப்பிடிப்பு அமைப்பின் கருவி அறிவியலாளராகவும் பணிசெய்துள்ளார்.
# தஞ்சாவூர் சிவாஜி



**தஞ்சாவூர் சிவாஜி** (**Shivaji of Thanjavur**) (மராத்தி: तंजावरचे शिवाजी) (ஆட்சிக் காலம் 17 மார்ச் 1832 – 29 அக்டோபர் 1855) சிவாஜி பிறந்த போன்சலே வம்சத்தில் பிறந்தவர். இவரே தஞ்சாவூர் மாரத்திய அரசின் இறுதி மன்னர் ஆவார். இவர் தஞ்சாவூர் சரசுவதி மகால் நூலகத்தின் விரிவாக்கத்திற்கு பெரிதும் உதவினார்.  

29 அக்டோபர் 1855ல் தஞ்சாவூர் சிவாஜி மன்னர் ஆண் வாரிசு இன்றி இறந்தார். எனவே இந்தியத் தலைமை ஆளுநர் டல்ஹவுசி பிரபு வகுத்த அவகாசியிலிக் கொள்கையின் படி, அக்டோபர் 1855ல் தஞ்சாவூர் மராத்திய அரசை, கிழக்கிந்தியக் கம்பெனி ஆட்சியில் சென்னை மாகாணத்துடன் இணைக்கப்பட்டது.  

## இதனையும் காண்க
- தஞ்சாவூர் மராத்திய அரசு
# கே. எம். பி. ராஜரத்தினா


**கோனார முதியான்சிலாகே பொடியப்புகாமி ராஜரத்தினா** (*Konara Mudiyanselage Podiappuhamy Rajaratne*, 22 அக்டோபர் 1927 &ndash; சனவரி 2011) இலங்கை அரசியல்வாதியும், வழக்கறிஞரும் ஆவார்.  

## வாழ்க்கைக் குறிப்பு
ராஜரத்தினா 1927 அக்டோபர் 22 இல் பிறந்தார். இவர் கோட்டே ஆனந்த சாத்திராலயாவில் கல்வி பயின்றார். அங்கேயே இவர் தனது பின்னாளைய மனைவி குசுமாவைச் சந்தித்தார். பள்ளிப் படிப்பை முடித்ததும் இலங்கைப் பல்கலைக்கழகத்தில் படித்து வரலாற்றில் பட்டம் பெற்றார். இவர் எஃப். ஆர். ஜெயசூரியா என்பருடன் இணைந்து சிங்களத்தைத் தனியான ஆட்சி மொழியாக்குவதற்குப் பரப்புரை செய்த சிங்கள மொழி முன்னணி என்ற அமைப்புடன் செயலாற்றி வந்தார்.  

ராஜரத்தினா 1952 நாடாளுமன்றத் தேர்தலில் வெலிமடைத் தொகுதியில் போட்டியிட்டு மூன்றாவதாகத் தெரிவு செய்யப்பட்டுத் தோற்றார். 1956 தேர்தலில் மகாஜன எக்சத் பெரமுன சார்பில் வெலிமடைத் தொகுதியில் போட்டியிட்டு வெற்றி பெற்று நாடாளுமன்றம் சென்றார். தேர்தலில் வெற்றி பெற்றதை அடுத்து இவர் அஞ்சல், ஒலிபரப்பு, தகவல் துறை அமைச்சின் நாடாளுமன்ற செயலாளராக நியமிக்கப்பட்டார். ஆரம்பத்தில் இச்சட்ட முன்வரைவில் "நியாயமான தமிழ் மொழிப் பயன்பாடு" குறித்து பண்டாரநாயக்கா தயாரித்த 4 அம்சத் திட்டத்தை எதிர்த்து நாடாளுமன்றக் கட்டடத்திற்கு முன்னால் 1957 சூன் 11 அன்று இலங்கைப் பல்கலைக்க்ழக விரிவுரையாளர் எப். ஆர். ஜெயசூரியவுடன் இணைந்து ஜெயரத்தினாவும் சாகும்வரை உண்ணாநோன்புப் போராட்டத்தை நடத்தினர்.  

1956 சூன் 5 இல் சிங்களம் மட்டும் சட்டத்தை எதிர்த்து சா. ஜே. வே. செல்வநாயகம் தலைமையில் தமிழ் செயற்பாட்டாளர்கள் காலிமுகத்திடலில் நாடாளுமன்றத்திற்கு முன்னால் சத்திஆக்கிரகப் போராட்டத்தை நடத்தினர். ராஜரத்தினாவின் தலைமையிலான சிங்களக் குண்டர்கள் காவல்துறையினரின் முன்னிலையில் போராட்டக்காரர்களைத் தாக்கி, தமிழரசுக் கட்சித் தலைவர்கள் இ. மு. வி. நாகநாதன், வ. ந. நவரத்தினம் ஆகியோரைத் தூக்கி அருகில் இருந்த ஏரியில் போட்டனர்.  

இலங்கைத் தமிழரசுக் கட்சி திருகோணமலையில் நடத்திய ஆர்ப்பாட்ட ஊர்வலத்தைத் தடுத்து நிறுத்த பண்டாரநாயக்கா அனுமதிக்காத காரணத்தால், ராஜரத்தினா அரசில் இருந்து விலகினார். அதன் பின்னர் ராஜரத்தினா 1957 இல் தேசிய விடுதலை இயக்கம் (என்.எல்.எஃப்) என்ற தனிக்கட்சியை ஆரம்பித்தார். 1958 தமிழருக்கு-எதிரான கலவரங்களை அடுத்து இக்கட்சி தடை செய்யப்பட்டது. ராஜரத்தினா சிறீ ஜெயவர்தனபுர கோட்டையில் வீட்டுக் காவலில் வைக்கப்பட்டார்.  

ராஜரத்தினா 1960 மார்ச் தேர்தலில் வெலிமடை தொகுதியில் மீண்டும் போட்டியிட்டு வெற்றி பெற்றார். 1960 சூலை தேர்தலில் மீண்டும் வெற்றி பெற்றார். 1961 மே 25 இல் நாடாளுமன்ற இருக்கையை இரண்டாம் தடவையாக இழந்தார்.  

1965 தேர்தலில் போட்டியிட்டுத் தோற்றார். தேர்தலின் பின்னர் இவரது என்.எல்.எஃப் கட்சி ஆளும் ஐக்கிய தேசியக் கட்சியுடன் இணைந்தது. ஊவா-பரணகமை தொகுதியில் வெற்றி பெற்ற இவரது மனைவி குசுமா நாடாளுமன்ற செயலாளராக நியமிக்கப்பட்டார். டட்லி - செல்வா ஒப்பந்தத்தை எதிர்த்து குசுமா அரசில் விலகினார். ராசரத்தினா 2011 சனவரியில் காலமானார்.  

## தேர்தல் வரலாறு
| 1952 நாடாளுமன்றம் | வெலிமடை | align= | தெரிவு செய்யப்படவில்லை |  |  |
| --- | --- | --- | --- | --- | --- |
| 1956 நாடாளுமன்றம் | வெலிமடை | எம்.ஈ.பி | align= | **தெரிவு** |  |
| 1960 மார்ச் நாடாளூமன்றம் | வெலிமடை | என்.எல்.எஃப் | align= | **தெரிவு** |  |
| 1960 சூலை நாடாளுமன்றம் | வெலிமடை | என்.எல்.எஃப் | align= | **தெரிவு** |  |
| 1962 இடைத்தேர்தல் | வெலிமடை | என்.எல்.எஃப் | align= | **தெரிவு** |  |
| 1965 நாடாளுமன்றம் | வெலிமடை | என்.எல்.எஃப் | align= | தெரிவு செய்யப்படவில்லை | } |
# தயோனைல் புளோரைடு



**தயோனைல் புளோரைடு** *(Thionyl fluoride)* என்பது SOF<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிறமற்ற வாயுவான இச்சேர்மம் கருத்தியலாக மட்டும் ஆராயப்படுகிறது. ஆனால் இது மின்சார கருவிகளில் மின்காப்புப் பொருளாகப் பயன்படும் கந்தக எக்சாபுளோரைடை ஒடுக்க வினைக்கு உட்படுத்துவதால் கிடைக்கிறது. Cs சீர்மையுடன் உருக்குலைந்த கூர்நுனிக் கோபுரத்தின் கட்டமைப்பை தயோனைல் புளோரைடு ஏற்றுக் கொள்கிறது. கட்டமைப்பிலுள்ள S-O மற்றும் S-F அணுக்களுக்கு இடையில் முறையே 1.42 மற்றும் 1.58 Å பிணைப்பு இடைவெளியும், O-S-F மற்றும் F-S-F அணுக்களுக்கு இடையில் முறையே 06.2 மற்றும் 92.2° பிணைப்புக் கோணமும் காணப்படுகிறது. அறை வெப்பநிலையில் நீர்ம நிலையில் இருந்தாலும் தயோனைல் குளோரைடும் தயோனைல் புரோமைடும் ஒரே மாதிரியான கட்டமைப்பை ஏற்றுள்ளன. தயோனைல் குளோரைடுபுளோரைடு (SOClF) போன்ற கலப்பு ஆலைடுகளும் அறியப்படுகின்றன.  

## தயாரிப்பு மற்றும் வினைகள்
தயோனைல் குளோரைடுடன் ஆண்டிமனி டிரைபுளோரைடு போன்ற புளோரைடு மூலச் சேர்மத்தைச் சேர்த்து வினைப்படுத்தினால் தயோனைல் புளோரைடு உருவாகிறது  

:3 SOCl<sub>2</sub> + 2SbF<sub>3</sub>]] → 3SOF<sub>2</sub> + 2SbCl<sub>3</sub>]]  

கந்தக டை ஆக்சைடை புளோரினேற்றம் செய்யும் மாற்று வழிமுறையிலும் இதைத் தயாரிக்க இயலும்.:  

எதிர்பார்க்கப்படுவது போல மற்ற தயோனைல் ஆலைடுகளைப் போல தயோனைல் புளோரைடும் உடனடியாக நீராற்பகுப்புக்கு உட்பட்டு ஐதரசன் புளோரைடையும், கந்தக டையாக்சைடையும் கொடுக்கிறது:  

:SOF<sub>2</sub> + H<sub>2</sub>O → 2HF + SO<sub>2</sub>  

தயோனைல் குளோரைடு, தயோனைல் புரோமைடு சேர்மங்களைப் போல தயோனைல் புளோரைடு கரிம புளோரின் வேதியியலில் பயன்படுவதில்லை. இருப்பினும் தொடர்புடைய வழிப்பெறுதியான கந்தக டெட்ராபுளோரைடு ஒரு வினையாக்கியாகப் பயன்படுத்தப்படுகிறது.
# உலூயிசு சுட்டோல்பெர்கு

**பிரெடெரிக் உலூயிசு சுட்டோல்பெர்கு** *(Frederikke Louise Stolberg)* (1746–1824) ஒரு டென்மார்க் விருந்தோம்புநரும் நாடகசிரியரும் கடித எழுத்து வல்லுனரும் கோள் அறிவியலாளரும் ஆவார். இவருக்கு டென்மார்க், செருமனி சார்ந்த அதிகார வட்டத்தில் சிறந்த அரசியல் செல்வாக்கு இருந்தது. இவர் 1784 கலகத்தில் பங்கேற்றார்.  

இவர் மன்னர் கிறித்தியான் தித்லேவ் இரெவென்ட்லோவின் (1710–75) மகள் ஆவார். இவரது தாயார் யோகான்னி பிரெடெரிக் வான் போத்மர் (1718–54) ஆவார்; இவர் 1761இல் கிறித்தியான் பிரெடெரிக் வான் கிராமை (1737–1768) மணந்தார்.  

பின் 1777 இல் மன்னர் கிறித்தியான் சுட்டோல்பெர்கை (1748–1821) மணந்தார்). இவரது இரண்டாவது திருமணம் காதல்மணம் ஆகும்மிணையர் இருவரும் ஒருவர் மேலொருவர் கொண்ட காதலால் மணம் செய்துகொண்டு மகிழ்வோடு ஏழ்மையில் குழந்தையின்றி வாழ்ந்தனர். இவர்கள் 1797 வரை ஆயிசுட்டெனில் உள்ள திரெம்சுபூத்தேவில் வாழ்ந்தனர். இங்கு இவரது கணவர் கள ஆட்சியாளராக இருந்தார். இங்கு இவர் செருமனி டென்மார்க் பண்பாட்டு உலகம் எனும் விருந்தோம்பு மாளிகையில் இலக்கிய ஆர்வலர்களைக் குழுமவைத்து விருந்தோம்பினார். இவர் செருமனியிலும் டென்மார்க்கிலும் இருந்த இலக்கிய, அரசியல் உலக முன்னிலை ஆளுமைகளுடன் கடிதத் தொடர்பு வைத்திருந்தார். இவர்களில் கோத்தேவும் ஒருவராவார். இவர் *எமில்* (1782) எனும் நாடகத்தையும் எழுதியுள்ளார்.  

இவர் தன் உடன்பிறப்புகளும் அரசியல்வாதிகளும் ஆகிய கிறித்தியான் தித்லேவ் இரெவென்ட்லோவுக்கும் யோகான் உலூத்விக் இரெவென்ட்லோவுக்கும் அறிவுரை வழங்கி 1784 கலகத்தை ஆயத்தப்படுத்துவதில் பெரும்பங்கேற்றுள்ளார். இந்தக் கலகம் டென்மார்க் ஆட்சியை வீழ்த்தி பென்சுதோர்ப்-இரெவென்ட்லோ-சிம்மைமன் கட்சியை அதிகாரத்தைக் கைப்பற்ற வைத்தது.
# குளோரோகால்சைட்டு



**குளோரோகால்சைட்டு** *(Chlorocalcite)* என்பது KCaCl<sub>3</sub> என்ற மூலக்கூற்று வாய்ப்பாடு கொண்ட ஓர் அரிய பொட்டாசியம் கால்சியம் குளோரைடு உப்புப்படர் பாறை வகை கனிமமாகும். செயல்நிலை எரிமலைகளின் நீராவித்துளைகளில் இது காணப்படுகிறது.  

முதன்முதலில் 1872 ஆம் ஆண்டு இத்தாலியிலுள்ள விசுவியசு மலையில் குளோரோகால்சைட்டு கண்டறியப்பட்டது. இக்கனிமத்தில் பொட்டாசியமும் கலந்துள்ளது என்பதைக் கண்டறிவதற்கு முன்னரே கால்சியம் கலந்துள்ளதைக் கண்டறிந்து பெயரிட்டதால் இப்பெயர் பெற்றது. செருமனி நாட்டின் லோவர் சாக்சோனி மாநிலத்தில் இருக்கும் பெயின் நகரில் உள்ள டெசுட்டமோனா சுரங்கத்திலும் குளோரோகால்சைட்டு கனிமம் கிடைக்கிறது.
# பசுபதிநாதர்



**பசுபதி** அல்லது **பசுபதிநாதர்** (**Pashupati**) (சமஸ்கிருதம் *Paśupati*) இந்து சமயத்தில் சிவனின் தொல்வடிவாக கருதப்படுகிறது. சமஸ்கிருத மொழியில் பசுபதி என்பதற்கு *பசு* என்பதற்கு *விலங்குகள்* என்றும்," உயிர்" என்றும், *பதி* என்பதற்கு *தலைவர்* என்றும் பொருளாகும். மேலும் தமிழில் பசு என்பது இனவேறுபாடு இல்லாமல் அனைத்து வித உயிர்களையும் குறிக்ககூடியது. இதனை சைவ சித்தாந்தத்தின் முப்பொருள் உண்மை பற்றிய விளக்கமும் தெளிவு படுத்துகிறது. எனவே பசுபதி எனில் விலங்குகளின் தலைவர் என்றும் அனைத்து உயிர்களினதும் தலைவர் எனப்பொருள் ஆகும். பசுபதிநாதர் இந்துக்கள் குறிப்பாக சைவர்களின் நடுவில் இந்தியா மற்றும் நேபாளத்தில் போற்றி வணங்கப்படுகிறது. பசுபதிநாதருக்கு அர்ப்பணிக்கப்பட்ட புகழ்பெற்ற பசுபதிநாத் கோவில் நேபாளத்தில் காட்மாண்டுக்கு அருகே அமைந்துள்ளது.  

## பெயர்க் காரணம்
வேதகால இலக்கியங்கள் உருத்திரனை *பசுபதி* அல்லது "விலங்குகளின் தலைவர்" என்று போற்றப்படுகிறார். பின்னர் உருத்திரன் எனும் பசுபதியை சிவன் எனும் அடைமொழியுடன் குறிப்பிட்டனர். இருக்கு வேதத்தில், பசூப (*paśupa*) எனும் சொல் கால்நடைகளை பராமரிப்புக்கான தெய்வமான பூசணைக் குறிக்கிறது.  

## கடவுள்
சிவபெருமானின் பல வடிவங்களில் ஒன்று பசுபதிநாதர் ஆவார். இவர் திருமூர்த்திகளில் ஒருவராவர். மேலும் பார்வதியின் துணைவர் ஆவார்.  

சைவ சித்தாந்தத்தில் பசுபதிநாதரின் ஐந்து முகங்கள், சத்தியோசாதம், வாமதேவம், தற்புருடம், அகோரம் மற்றும் ஈசானம் ஆகிய சிவவடிவங்களை உருவகப்படுத்துகிறது. இம்முகங்கள் மேற்கு, வடக்கு, கிழக்கு, தெற்கு மற்றும் ஆகாயம் ஆகியவற்றை நோக்குகிறது. மேலும் இந்த ஐந்து முகங்கள் ஆகாயம், ஒளி, காற்று, நீர், பூமி எனும் ஐம்பூதங்களின் பிரதிநிதிகளாக தொடர்புறுத்தப்படுகிறது.  

## நேபாளம்
, நேபாளம்]]  
உலகிலுள்ள மிகப்பெரிய இந்துக் கோவில்களுள் ஒன்று. நேபாளத் தலைநகரான காத்மாண்டுவின் கிழக்குப் பகுதியில் ஓடும் பாக்மதி ஆற்றின் கரையிலுள்ள இக்கோவில் பசுபதிநாதருக்கு அர்ப்பணிக்கப்பட்ட கோயிலாகும்.  

இக்கோயிலில் வழிபடப்படும் பசுபதிநாதர், நேபாளம் இந்து நாடாக இருந்து மதச்சார்பற்ற நாடாக மாறும் வரை அந்நாட்டின் தேசியக் கடவுளாக இருந்து வந்தார். இக்கோயில் யுனெஸ்கோவின் உலகப் பாரம்பரியச் சின்னங்களின் பட்டியலில் இடம்பெற்றுள்ளது.  

## இந்தியா
உருவம், மண்டோசோர் கோயில், மண்டோசோர், மத்தியப் பிரதேசம்]]  
மத்தியப் பிரதேசத்தில் சிவானா ஆற்றின் கரையில் அமைந்த மண்டோசோரில் மிகவும் பழைமையான கோயிலில் பசுபதிநாதரின் எட்டு முகங்கள் கொண்ட இலிங்க சிற்பம் உள்ளது.  

## இதனையும் காண்க
- பசுபதி முத்திரை
- சிவ முகங்கள்
- பாசுபதம்
- பசுபதிநாத் கோவில்

## அடிக்குறிப்புகள்
# புரோப்பலீனிமைன்



**புரோப்பலீனிமைன்** *(Propyleneimine)* என்பது C<sub>3</sub>H<sub>7</sub>N என்ற மூலக்கூற்று வாய்ப்பாடு கொண்ட ஒரு கரிம வேதியியல் சேரமமாகும். CH3CH(NH)CH2 என்ற அமைப்பு வாய்ப்பாட்டால் இதை எழுதுகிறார்கள். இரண்டாம்நிலை அமீன் சேர்மமாகிய இது வளையத்தில் C2N கொண்ட மிகச் சிறிய நாற்தொகுதிமைய அசிரிடினாக கருதப்படுகிறது. நிறமற்ற நீர்மமாகக் காணப்படுகிறது.  

புரோப்பலீனிமைன் சேர்மம் கல்வியியலில் மட்டும் கவனத்தை ஈர்க்கிறது. உதாரணமாக வளையத் திறப்பு வினைகளில் ஈடுபட இயலும் தன்மை கொண்ட அசிரிடின்களைப் பயன்படுத்தி தயாரிக்கும் டென்டிரைமர்கள் தொடர்பான ஆய்வுகளில் இச்சேர்மம் பயன்படுத்தப்படுகிறது  
.
# பாபர் அசாம்


**முகமது பாபர் அசாம்** (Mohammad Babar Azam (; பிறப்பு: அக்டோபர் 15,1994) என்பவர் சர்வதேச பாக்கித்தான் துடுப்பாட்ட அணி வீரர். இவர் பாக்கித்தானிய அணிக்காக மூன்றுவிதமான துடுப்பாட்டப் போட்டிகளிலும் விளையாடி வருகிறார். 2012 ஆம் ஆண்டில் நடைபெற்ற 19 வயதிற்கு உட்பட்டோருக்கான துடுப்பாட்ட உலகக்கிண்ணத் தொடரில் பாக்கித்தான் அணியின் தலைவராகவும் தற்போதைய பாக்கித்தான் அணியின் தலைவராக உள்ளார். ஒருநாள் பன்னாட்டுத் துடுப்பாட்டப் போட்டிகளில் அதிவிரைவாக 1,000 மற்றும் 2,000 ஓட்டங்களை எடுத்தவர்களின் பட்டியலில் இரண்டாவது இடத்தில் உள்ளார். முதல் 25 போட்டிகளில் அதிக ஓட்டங்கள் எடுத்தவர் எனும் உலகசாதனை படைத்துள்ளார்.
# ஆர்யபட்டா விருது

**ஆர்யபட்டா விருது அல்லது ஆரியபட்டா விருது** *(Aryabhata award or Aryabhatta award)* இந்தியாவில் விண்வெளி மற்றும் விண்வெளி தொழில்நுட்ப துறையில் குறிப்பிடத்தக்க வாழ்நாள் பங்களிப்புகளை வழங்கிய தனிநபர்களுக்கு ஒவ்வோர் ஆண்டும் வழங்கப்படும் விருது ஆகும்.  

1958 ஆம் ஆண்டு முதல் அனைத்துலக வானியல் சம்மேளனத்தின் அங்கத்தினராக இருக்கும் 1990 ஆம் ஆண்டு நிறுவப்பட்ட இந்திய விண்வெளி சமூகம் இவ்விருதினை உருவாக்கி வழங்கி வருகிறது. இந்த விருது பிரதம மந்திரி அலுவலகத்தில் பொதுவாக ஓர் அமைச்சரால் வழங்கப்படுகிறது. இலட்ச ரூபாய் பணமுடிப்புடன் கூடிய சான்றாவணம் இந்த விருதுடன் சேர்த்து வழங்கப்படுகிறது.  

## வரலாறு

இந்தியாவில் ஐந்தாம் நூற்றாண்டில் வாழ்ந்த இந்திய வானியல் வல்லுநரும் கணித மேதையுமான ஆர்யபட்டர் நினைவாகவும், 1975 ஆம் ஆண்டு ஏப்ரல் 19 அன்று விண்ணில் செலுத்தப்பட்ட முதலாவது இந்திய செயற்கைக்கோள் ஆர்யபட்டா நினைவாகவும் இவ்விருது உருவாக்கப்பட்டது.  

## விருது வென்றவர்கள்

- பி.டி. பாவ்சர் (1999)
- ஆர்.பி. செனாய் (2000)
- பி.எசு. கோயல் (2005)
- பிரமோத் காலே (2006)
- ஏ.இ. முத்துநாயகம் (2010)
- வி.கே. சரசுவத் (2011)
- அவினாசு சந்தர் (2016)
# கி. த. பச்சையப்பன்

**கி. த. பச்சையப்பன்** (23 அக்டோபர், 1935 - 20 செப்டம்பர், 2018) புதுவையைச் சேர்ந்த தமிழ் உணர்வாளரும், மூத்த தமிழறிஞரும் ஆவார். தமிழாசிரியராக பணியாற்றிய இவர் தமிழாசிரியர் கழகத்தின் மாநிலப் பொறுப்பாளராகவும் நீண்ட காலம் செயல்பட்டார். இந்திய சுதந்திர போராட்டத்திலும், பிரெஞ்சிந்திய விடுதலைப் போராட்டத்திலும், இந்தி எதிர்ப்புப் போராட்டத்திலும் ஈடுபட்டவராவார். தமிழறிஞர், மொழிப் போராட்டத் தியாகி, ஈழத் தமிழ் உணர்வாளர், சென்னை ஆசிரியர் சங்கம், தமிழகத் தமிழாசிரியர் கழகம் மற்றும் தமிழ் உரிமைக் கூட்டமைப்பின் தலைவர் என தமிழுக்காக தன் வாழ்க்கையை தகவமைத்துக் கொண்ட புலவர் பச்சையப்பன், பல்வேறு போராட்டங்களில் பங்கு கொண்டு சுமார் 70 ஆண்டுகள் பொதுவாழ்க்கைக்காக தன்னை அர்ப்பணித்துக் கொண்டார். தனித்தமிழைப் பாதுகாக்கும் பல்வேறு கருத்தரங்குகள், கூட்டங்கள், உரையரங்கங்கள் நடத்தியும் பங்கேற்றும் தமிழ்மொழியின் உயர்விற்காகவும் பாடுபட்டவர்.  

## பிறப்பும் இளமைக்காலமும்
1935 ஆம் ஆண்டு புதுச்சேரி குயவர்பாளையத்தில் கி. தங்கவேல், தனம் அம்மாள் தம்பதியருக்கு மகனாகப் பிறந்தார். பள்ளிப் படிப்பை முடிக்கும் காலத்தில், பிரெஞ்சு ஆதிக்கத்திலிருந்த புதுச்சேரியின் விடுதலைக்கான இயக்கத்தில் சேர்ந்தார். இதனால் அவரின் பள்ளி இறுதி வகுப்பு தடைப்பட்டது. தமிழகத்தின் சிதம்பரம் அண்ணாமலை பல்கலைக்கழகத்தில் புலவர் படிப்பில் சேர்ந்தார். பிரெஞ்சிந்திய விடுதலைப் போராட்ட ஈடுபாடு காரணமாக இங்கும் படிப்பு தடைப்பட்டது. இவர் 1954 ஏப்ரல் 13ஆம் தேதி இந்திய தேசியக் கொடியை ஏற்றியதால், பிரெஞ்சு காவல்துறையால் தாக்கப்பட்டார். அதையொட்டி தமிழகப் பகுதியில் ஆறு மாதங்களுக்கும் மேல் தலைமறைவாக இருந்தார். பின்னர், திண்டிவனத்தை அடுத்த மயிலத்தில் தமிழ் வித்துவான் படிப்பை முடித்தார்.  

## ஆசிரியப் பணி
சென்னையில் பள்ளி ஆசிரியராகப் பணியைத் தொடங்கிய பச்சையப்பன், சென்னை மற்றும் புறநகர்ப் பகுதிகளில் அரசுப் பள்ளிகளில் தமிழாசிரியராகப் பணியாற்றி மேனிலைப்பள்ளித் தலைமையாசிரியராக ஓய்வுபெற்றார். தமிழ் உரிமைக் கூட்டமைப்பின் தலைவராகவும், தமிழகத் தமிழாசிரியர் கழகத்தின் மாநிலப் பொறுப்பாளராகவும் நீண்ட காலம் செயல்பட்டார்.  

## ஊடகவியல் பணி
அன்றாடச் செய்தியில் தனித்தமிழ்ச் சொற்களைப் பயன்பாட்டுக்குக் கொண்டுவந்ததில், புலவர் கி. த. பச்சையப்பனுக்கு முக்கியப் பங்கு உண்டு. பத்திரிகை உலகில் குறிப்பிடத்தக்கபடியாக, ‘தமிழ் ஓசை’ நாளேட்டில் மொழிநடை ஆசிரியராக பணிபுரிந்த இவர், மக்கள் தொலைக்காட்சியில் பயன்படுத்தப்படும் தனித்தமிழ்ச் சொற்களை கொண்டு வந்த முயற்சியில் முக்கியப் பங்கு வகித்தார். இதனையடுத்தே பெரும்பாலான நவீன ஆங்கிலச் சொற்களுக்கு தமிழ் வார்த்தைகளும் புழக்கத்தில் வந்தன. அதன் தாக்கத்தில் இன்றைய 24 மணி நேரத் தொலைக்காட்சிகளில் தனித்தமிழ்ச் சொற்கள் புழக்கத்துக்கு வந்தன.  

## தமிழ் பணிகள்
பச்சையப்பனார் சென்னை அரசுப் பள்ளிகளில் தமிழாசிரியராகவும், தலைமை ஆசிரியராகவும் பணியாற்றினார். தமிழ் உரிமைக் கூட்டமைப்பின் தலைவராகவும், தமிழகத் தமிழாசிரியர் கழகத்தின் தலைவராகவும் நீண்ட காலம் செயல்பட்டார். ஊடகம் மற்றும் அச்சு துறையில் ஆங்கிலம் மற்றும் இந்தி ஆதிக்கம் இருந்த போது தமிழ் மொழியையும் டிஜிட்டல் யுகத்துக்கு கொண்டு வந்தார். தமிழைச் செம்மொழியாக அறிவிக்குமாறு டெல்லிக்கும் சென்று முழக்கமிட்டார். தமிழ்த் தாத்தா உ. வே. சா வாழ்ந்த சென்னை இல்லத்தை நினைவிடமாக்க வேண்டும் என முதல்வர் பழனிசாமியிடம் வேண்டுகோள் விடுத்தார்..
# டெட்ரா ஐதரோப்தாலிக் நீரிலி



**டெட்ரா ஐதரோப்தாலிக் நீரிலி** *(Tetrahydrophthalic anhydride)* என்பது C<sub>6</sub>H<sub>8</sub>C<sub>2</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இரண்டு விதமான மாற்றியங்களை இச்ச்சேர்மம் கொண்டுள்ளது. இக்கட்டுரை சிசு மாற்றியம் எனப்படும் ஒரு பக்க மாற்றியத்தை விவரிக்கிறது. டைகார்பாக்சிலிக் அமில டெட்ரா ஐதரோப்தாலிக் நீரிலி, டெட்ரா ஐதரோப்தாலிமைடு போன்ற பிற சேர்மங்களைத் தயாரிப்பதற்கான முன்னோடிச் சேர்மமாக இது பயன்படுகிறது. டெட்ரா ஐதரோப்தாலிமைடிலிருந்து பூஞ்சைக் கொல்லியான கேப்டான் சேர்மம் தயாரிக்கப்படுகிறது. வெண்மை நிறங்கொண்டதாக இருக்கும் டெட்ரா ஐதரோப்தாலிக் நீரிலி கரிமக் கரைப்பான்களில் கரைகிறது.  

## தயாரிப்பு

பியூட்டாடையீனுடன் மேலியிக் நீரிலி சேர்வதால் நிகழும் டையீல்சு ஆல்டர் வினையில் இந்த ஒரு பக்க மாற்றியம் உருவாகிறது .
# துபாய் பன்னாட்டுத் துடுப்பாட்ட அரங்கம்



**துபாய் பன்னாட்டு அரங்கம்** (*Dubai International Stadium*, முன்னர் **துபாய் விளையாட்டு நகர அரங்கம்** என அழைக்கப்பட்டது) என்பது ஐக்கிய அரபு அமீரகம், துபாய் நகரில் அமைந்துள்ள பல-நோக்கு அரங்கம் ஆகும். இவ்வரங்கில் முக்கியமாக துடுப்பாட்டப் போட்டிகள் நடத்தப்படுகின்றன. இந்து அமீரகத்தில் உள்ள மூன்று விளையாட்டரங்குகளில் ஒன்றாகும். ஏனையவை: சார்ஜா துடுப்பாட்ட அரங்கு, அபுதாபி சேக் சயத் துடுப்பாட்ட அரங்கு ஆகியனவாகும். துபாய் பன்னாட்டு அரங்கத்தில் 25,000 இருக்கைகள் உள்ளன, இது துபாய் விளையாட்டு நகரின் ஒரு பகுதியாகவும் உள்ளது.  

## வரலாறு
2009 ஏப்ரல் 22 இல், முதலாவது ஒருநாள் பன்னாட்டுப் போட்டி ஆத்திரேலிய, பாக்கித்தான் அணிகளுக்கிடையே இடம்பெற்றது. பாக்கித்தான் இப்போட்டியில் வென்றது. முதலாவது தேர்வுப் போட்டி பாக்கித்தானுக்கும் தென்னாப்பிரிக்காவுக்கும் இடையில் 2010 நவம்பரில் நடைபெற்றது. இப்போட்டி சமநிலையில் முடிவடைந்தது.
# வினைல் புரோப்பியோனேட்டு



**வினைல் புரோப்பியோனேட்டு** *(Vinyl propionate)* என்பது C<sub>5</sub>H<sub>8</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வினைல் ஆல்ககால் மற்றும் புரோப்பியோனிக் அமிலம் ஆகியவற்றின் எசுத்தர் வினைல் புரோப்பியோனேட்டு எசுத்தர் எனக் கருதப்படுகிறது. நிறமற்ற நீர்மமாகக் காணப்படும் இச்சேர்மத்தைப் பயன்படுத்தி பாலிவினைல் புரோப்பியோனேட்டு, இணை பலபடி கொண்ட அக்ரைலேட்டு எசுத்தர்கள், வினைல் குளோரைடு, வினைல் அசிட்டேட்டு போன்ற கரிமச் சேர்மங்களை உற்பத்தி செய்ய இது பயன்படுகிறது. இவற்றில் சில சாயங்களாகப் பயன்படுகின்றன. கிட்டத்தட்ட வினைல் அசிட்டேட்டு போலவே இதுவும் செயல்படுகிறது .  

வினைல் ஆல்ககால் இல்லாத நேரங்களில் புரோப்பியோனிக் அமிலத்தை அசிட்டைலீனுடன் சேர்த்து வினைல் புரோப்பியோனேட்டு தயாரிக்கப்படுகிறது. கார்பன் மற்றும் துத்தநாக உப்புகள் இவ்வினையில் வினையூக்கிகளாகச் செயல்படுகின்றன.
# சைகு சாயிது துடுப்பாட்ட அரங்கு


**சைகு சாயிது துடுப்பாட்ட அரங்கு** (*Sheikh Zayed Cricket Stadium*) ஐக்கிய அரபு அமீரகம், அபுதாபி நகரில் அமைந்துள்ள ஒரு துடுப்பாட்ட அரங்காகும். இவ்வரங்கு $23 மில்லியன் செலவில் கட்டப்பட்டு, 2004 மே மாதத்தில் திறக்கப்பட்டது. இவ்வரங்கில் விளையாடப்பட்ட முதலாவது ஆட்டம் இசுக்காட்லாந்து, கென்ய அணிகளுக்கிடையே நடைபெற்ற முதல்-தர ஆட்டம் ஆகும். இது 2004 நவம்பரில் கண்டங்களிடைக் கிண்ணத்திற்காக நடத்தப்பட்டது. இவ்வரங்கில் 2021 ஐசிசி ஆண்கள் இருபது20 உலகக்கிண்ணப் போட்டிகளும் இடம்பெற்றன. 20,000 இருக்கைகள் இங்கு உள்ளன.  

இவ்வரங்கிற்கு அமீரகத்தின் முன்னாள் ஆட்சியாளர் சைகு சாயிது இப்னு சுல்தான் ஆல் நகியானின் நினைவாக "சைகு சாயிது துடுப்பாட்ட அரங்கு" எனப் பெயரிடப்பட்டது.  

## பன்னாட்டுப் போட்டிகள்
2006 ஏப்ரலில் இவ்வரங்கில் இந்தியாவுக்கும், பாக்கித்தானுக்கும் இடையில் தொடர் போட்டிகள் 2005 பாக்கித்தான் நிலநடுக்கத்தில் பாதிக்கப்பட்டவர்களுக்காக நிதி சேகரிப்பு நிகழ்ச்சியாக இடம்பெற்றது. இப்போட்டிகளில் $10 மில்லியன் நிதி சேகரிக்கப்பட்டது. இந்நிதியில் 75% பாக்கித்தானுக்கும், மீதம் இந்தியாவுக்கும் வழங்கப்பட்டது.
# டைவினைல் சல்பைடு



**டைவினைல் சல்பைடு** *(Divinyl sulfide)* என்பது C<sub>4</sub>H<sub>6</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற நீர்மமான இச்சேர்மம் மயக்கமூட்டும் நெடியைக் கொண்டதாக உள்ளது. ஐதரசன் சல்பைடும் அசிட்டைலீனும் சேர்ந்து வினைபுரியும் போது விளைபொருளாக டைவினைல் சல்பைடு தோன்றுகிறது. கால்சியம் சல்பைடுடன் மாசாக கலந்திருக்கும் கால்சியம் கார்பைடை நீராற்பகுப்பு செய்யும்போது ஐதரசன் சல்பைடு, அசிட்டைலீன் கலப்பு உருவாகிறது.  

முதன்முதலில் 1920 களில் கந்தகக் கடுகுடன் சோடியம் ஈத்தாக்சைடு சேர்த்து டைவினைல் சல்பைடு தயாரிக்கப்பட்டது.:
# அயோடோபீனால்


**அயோடோபீனால்** *(Iodophenol)* என்பது பீனாலில் இருந்து வருவிக்கப்படும் பதிலீட்டு விளைபொருளாகும். இங்கு பீனால் கட்டமைப்பில் உள்ள ஐதரசன் அணுக்களில் ஒன்று அயோடின் அணுவால் இடப்பெயர்ச்சி செய்யப்பட்டிருக்கும்.  

****அயோடோபீனால்கள்****

| பெயர் | 2-அயோடோபீனால் | 3-அயோடோபீனால் | 4-அயோடோபீனால் |
| --- | --- | --- | --- |
| வேறு பெயர்கள் | *ஆ*-அயோடோபீனால் | *மெ*-அயோடோபீனால் | *பா*-அயோடோபீனால் |
| வேதிக் கட்டமைப்பு |  |  |  |
| சிஏஎசு எண் | 533-58-4 | 626-02-8 | 540-38-5 |
| பப்கெம் |  |  |  |
| மூலக்கூற்று வாய்ப்பாடு | C<sub>6</sub>H<sub>5</sub>IO |  |  |
| மோலார் நிறை | 220.01 கி/மோல் |  |  |
| இயற்பியல் நிலை | திண்மம் |  |  |
| உருகுநிலை | 43 °C | 40 °C |  |
| உலகாய தீங்கு அறிக்கை |  |  |  |
# சோடியம் டெட்ராகுளோரோபலேடேட்டு



**சோடியம் டெட்ராகுளோரோபலேடேட்டு** *(Sodium tetrachloropalladate)* என்பது Na<sub>2</sub>PdCl<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தொடர்புடைய கார உலோகக் குளோரைடின் நீரிய கரைசலுடன் பலேடியம்(II) குளோரைடைச் சேர்த்து வினைபுரியச் செய்தால் சோடியம் டெட்ராகுளோரோபலேடேட்டு உப்பையும் இதையொத்த M2PdCl4 கார உலோக உப்புகளையும் தயாரிக்கலாம். பலேடியம்(II) குளோரைடு நீரில் கரையாது ஆனால் சோடியம் டெட்ராகுளோரோபலேடேட்டு நீரில் கரையும்.  

நீரிலிருந்து இச்சேர்மம் முந்நீரேற்றாக படிகமாகிறது. செம்பழுப்பு நிறமாகக் காணப்படும் இந்நீரேற்றின் மூலக்கூற்று வாய்ப்பாடு Na2PdCl4 • 3H2O ஆகும். மேலும் இதன் மோலார் நிறை 348.22 ஆகும். வர்த்தகமுறையில் கிடைக்கக் கூடிய சோடியம் டெட்ராகுளோரோபலேடேட்டு உப்பு இதுவேயாகும்.  

பாசுபீன்களுடன் இது மேலும் வினைபுரிந்து பலேடியத்தின் பாசுபீன் அணைவுச் சேர்மத்தைக் கொடுக்கிறது.  

பலேடியம்(II) குளோரைடின் ஒருங்கிணைவுப் பலபடியை சிதைத்து வினைத்திறன் மிக்க ஒற்றைப்படி அசிட்டோநைட்ரைல் அல்லது பென்சோநைட்ரைல் அணைவுச்சேர்மங்களாக்கி தொடர்ந்து பாசுபீன்களுடன் வினைபுரியச் செய்வதால் மாற்று வழிமுறையில் பாசுபீன் அணைவுச் சேர்மங்களை உருவாக்கலாம்.
# சோடியம் பைரோசல்பேட்டு



**சோடியம் பைரோசல்பேட்டு** *(Sodium pyrosulfate)* என்பது Na<sub>2</sub>S<sub>2</sub>O<sub>7</sub>  

: 2 NaHSO<sub>4</sub> → Na<sub>2</sub>S<sub>2</sub>O<sub>7</sub> + H<sub>2</sub>O  

460&nbsp;°செல்சியசு வெப்பநிலைக்கு மேலான வெப்பநிலையில் இது வெப்பச் சிதைவு அடைந்து சோடியம் சல்பேட்டும் கந்தக டை ஆக்சைடும் உருவாகின்றன.  

: Na<sub>2</sub>S<sub>2</sub>O<sub>7</sub> → Na<sub>2</sub>SO<sub>4</sub> + SO<sub>3</sub>  

## இதையும் காண்க
- பைரோசல்பேட்டு
# பைரோசல்பேட்டு



**பைரோசல்பேட்டு** *(pyrosulfate)* என்பது S<sub>2</sub>O<sub>7</sub><sup>2−</sup> என்ற மூலக்கூற்று வாய்ப்பாட்டால் விவரிக்கப்படும் ஓர் எதிர்மின் அயனியாகும். ஐயுபிஏசி முறையில் இதை டைசல்பேட்டு என்ற பெயராலும் இதை அழைக்கிறார்கள்.ஒரு டைகுரோமேட்டு போன்ற கட்டமைப்பை பைரோசல்பேட்டு பெற்றுள்ளது. இரண்டு மூலைகளை பகிர்ந்து கொள்ளும் SO4 நான்முகியானது ஆக்சிசன் அணு பாலத்தால் இணைக்கப்பட்டுள்ளது. S<sub>2</sub>O<sub>7</sub><sup>2−</sup> எதிர்மின் அயனியில் +6. என்ற ஆக்சிசனேற்ற நிலையில் கந்தகம் உள்ளது. ஐதரசன் டைசல்பேட்டு (HS2O−7) அல்லது ஐதரசன் பைரோசல்பேட்டு அயனிக்குரிய இணை காரமாக இது கருதப்படுகிறது. அதே சமயத்தில் டைசல்பியூரிக் அமிலத்திற்கு (பைரோசல்பியூரிக் அமிலம்) இது இணை காரமாக உள்ளது.
# யுவேந்திர சகல்


**யுவேந்திர சகல் (**Yuzvendra Chahal (பிறப்பு :சூலை 23, 1990) இந்தியத் துடுப்பாட்ட அணி வீரர் ஆவார். வலதுகை கழல் திருப்ப பந்து வீச்சாளரான இவர் இந்திய அணிக்காக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். உள்ளூர்ப் போட்டிகளில் அரியானா மாநில அணிக்காகவும் இந்தியன் பிரீமியர் லீக் தொடர்களில் பெங்களூர் ராயல் சேலஞ்சர்ஸ் அணிக்காகவும் விளையாடி வருகிறார்.  

பன்னாட்டு இருபது20 போட்டிகளில் அஜந்த மென்டிஸ் மற்றும் சகல் ஆகிய இருவர் மட்டுமே ஒரே போட்டியில் 6 இலக்குகளைக் கைப்பற்றியுள்ளனர். ஆசியக் கிண்ணம் 2018 தொடரில் பாக்கித்தான் துடுப்பாட்ட அணிக்கு எதிரான போட்டியில் தனது 50-வது ஒருநாள் இலக்கைக் கைப்பற்றினார்.  

## சர்வதேச போட்டிகள்
2016 ஆம் ஆண்டில் சிம்பாப்வே அணிக்கு எதிரான துடுப்பாட்டப் போட்டியில் இந்திய அணியில் இடம்பெற்றார். சூன் 11, 2016 இல் அராரே துடுப்பாட்ட மைதானத்தில் சிம்பாப்வே துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானார்.
# துருவ் விக்ரம் (நடிகர்)



**துருவ் (**Dhruv) இந்தியத் திரைப்பட நடிகர் ஆவார். இவர் நடிகர் விக்ரமின் மகன் ஆவார். இவர் பாலாவின் இயக்கத்தில் வர்மா எனும் திரைப்படத்தில் அறிமுகமானார்.  

## பிறப்பு
துருவ் 1995 ஆம் ஆண்டில் சென்னையில் பிறந்தார். இவரின் தந்தை விக்ரம் திரைப்பட நடிகர், மற்றும் தாயார் சைலஜா பாலகிருஷ்ணன் ஆவார். இவருக்கு அக்சிதா எனும் சகோதரி உள்ளார்.  

## ஆரம்பகால வாழ்க்கை
சென்னையில் பிறந்து வளர்ந்தார். பின் கல்வி பயில இலண்டன் சென்றார். இலண்டனில் எம் இ டி திரைப்பள்ளியில் பயிலும் போது *குட்நைட் சார்லி* எனும் குறும்படத்தை இயக்கினார்.  
தன்னுடைய முதல் படத்தின் மூலம் கிடைத்த வருமானத்தை வெள்ளத்தால் பாதிக்கப்பட்ட கேரள மக்களுக்காக அளித்தார்.  

## படங்கள்
| வருடம் | தலைப்பு | கதாபாத்திரம் | குறிப்புகள் |
| --- | --- | --- | --- |
| *ஆதித்ய வர்மா* | மருத்துவர் ஆதித்ய வர்மா |  |  |
| *வர்மா* | வர்மா வாசுதேவன் |  |  |
| *மகான்* | தாதாபாய் நௌரோஜி |  |  |
| *பைசன் காளமாடன்* | கிட்டன் | } |  |
# களக்குடி



**களக்குடி** என்பது இந்தியாவின், தமிழ்நாடு மாநிலத்தில், இராமநாதபுரம்  மாவட்டத்திலுள்ள ஓர்  கிராமம் ஆகும். இக்கிராமமானது திருப்புல்லாணி ஒன்றியத்திற்கும், கீழக்கரை வட்டத்திற்கும் உட்பட்டதாகும்.  

## மக்கள் வகைப்பாடு
இக்கிராமத்தில் 78%  பெண்களும், 67%  ஆண்களும் வசித்து வருகின்றனர்.  

## தொழில்
இக்கிராமத்தில் விவசாயம் முக்கியத் தொழிலாகும்.  

## கோவில்கள்

- சிரீ முனியசுவாமி ஆலயம்
- சிரீ ஒமாட்சி காளியம்மன் ஆலயம்
- காமாட்சி அம்மன் ஆலயம்
- சிரீ பாலகணபதி  ஆலயம்
- சிரீ அய்யனார்  ஆலயம்
- சிரீ கண்ணன் ஆலயம்
- சிரீ மகாலெட்சுமி ஆலயம்
- சிரீ  நைனார் ஆலயம்
- சிரீ வீரக்குடும்பர் ஆலயம்

## கல்வி நிலையங்கள்

- தமிழ்நாடு அரசு அங்கன்  வாடி
- சிரீ சேதுமாணிக்கம் உயர்நிலைப்பள்ளி

## நீர் நிலைகள்

1. வைகை ஆற்று கிளை
1. களக்குடி கண்மாய் 3கி.மீ பரப்பளவு
1. ஊருணி
1. நல்லதண்ணி  ஊருணி
1. உப்புத்தண்ணி ஊருணி
1. கிணறுகள்
1. ஒமாட்சி கண்மாய்
# பைட்டேன்



**பைட்டேன்** *(Phytane )* என்பது C<sub>20</sub>H<sub>42</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒரு டைடெர்பினாய்டு வகை ஆல்க்கேனாக பைட்டேன் வகைப்படுத்தப்படுகிறது. பிரிசிட்டேனில் இருந்து மாறுபட்டு ஒரு கூடுதல் கார்பனுடன் இது பைட்டாலின் சேர்மத்தை ஐதராக்சில் நீக்கம் செய்வதனால் உருவாகிறது.  

பைட்டேனைல் இதனுடன் தொடர்புடைய பதிலியாகும். பைட்டேனைல் தொகுதிகள் பெரும்பாலும் வெப்பவலர் உயிரியான ஆர்க்கியாவின் மென்சவ்வுகளில் உள்ள பாசுப்போலிப்பிடுகளில் காணப்படுகின்றன . இரண்டு இனைந்த பைட்டேனைல் சங்கிலிகளைக் கொண்ட கால்டார்க்கியால் உள்ளிட்டவை இதில் அடங்கும்.  

பெட்ரோலியம் ஆய்வுகளில் பைட்டேன் ஒரு உயிரிக் குறியீடாகப் பயன்படுத்தப்படுகிறது .  

## நிறைவுறா பைட்டேன்கள்

பைட்டேனின் ஒற்றை நிறைவுறாத வடிவம் பைட்டீன் எனப்படுகிறது. பைட்டீனும் பைட்டைல் என்ற வேதி வினைக்குழுவாகப் பல்வேறு கரிம மூலக்கூறுகளில் காணப்படுகிறது. குளோரோபைல், டோக்கோபெரால் (வைட்டமின் கே), பைலோகுயினோன் (வைட்டமின் கே1) போன்ற உயிரியல் முக்கியத்துவம் வாய்ந்த மூலக்கூறுகள் இதற்கு உதாரணமாகும். பைட்டீனின் தொடர்புடைய ஆல்ககால் பைட்டால் ஆகும்.  

செரானைல்செரானீன் என்பது பைட்டேனின் முழுமையான நிறைவுறா வடிவம் ஆகும். இதனுடன் தொடர்புடைய பதிலி செரானைல்செரானைல் ஆகும்.
# பில் நாக்டன்



**வில்லியம் ஜான் பிரான்சிஸ் நாக்டன்** (William John Francis Naughton, or Bill Naughton**)** (சூன் 12, 1910 &ndash; சனவரி 9, 1992) ஐரிய - பிரித்தானிய எழுத்தாளர் மற்றும் நாடகாசிரியர் ஆவார். *ஆல்ஃபி* எனும் நாடகத்தின் மூலம் பரவாலாக அறியப்படுகிறார். இவரின் *பதினேழு ஆரஞ்சுப்பழங்கள்* எனும் சிறுகதை தமிழக அரசின் பாடப்புத்தக்கத்தில் இடம்பெற்றுள்ளது.  

## ஆரம்பகால வாழ்க்கை
நாக்டன் பல்லுயுனிசில் வறுமையான குடும்பத்தில் பிறந்தார், (அயர்லாந்து)பிறந்தார். பின் தனது சிறுவயதிலேயே 1914 இல் இங்கிலாந்து, லங்காசயர், போல்டனுக்குச் சென்றார். இவர் அங்குள்ள புனித பீட்டர் மற்றும் பால் பள்ளியில் பயின்றார். எழுத்துப் பணியைத் துவங்குவதற்கு முன்பாக நெசவாளர், நிலக்கரி தோண்டுபவர், மற்றும் சுமையுந்து ஓட்டுநராகவும் பணிபுரிந்துள்ளார்.  
- உண்மையான நல்ல சிரிப்பு
# ஜே. கே. கே. நடராஜா பல்மருத்துவக் கல்லூரி மற்றும் மருத்துவமனை



**ஜே. கே. கே. நடராஜா பல்மருத்துவக்கல்லூரி மற்றும் மருத்துவமனை** என்பது இந்தியாவின், தமிழ்நாடு மாநிலத்தில், நாமக்கல் மாவட்டத்தில், குமாரபாளையத்தில் உள்ள ஓர் பல்மருத்துவக் கல்லூரி ஆகும். இக்கல்லூரியானது ஜே. கே . கே. ரங்கம்மாள் அறக்கட்டளையின் கீழ் செயல்படுகிறது. தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம், சென்னை மற்றும் இந்திய மருத்துவ பல்மருத்துவ குழுவால் அங்கீகரிக்கப்பட்ட ஓர் தனியார் பல்மருத்துவக் கல்லூரி ஆகும்.  

## வரலாறு
ஜே. கே. கே. ரங்கம்மாள் அறக்கட்டளையானது, 1969 ஆம் ஆண்டில் திரு.ஜே. கே. கே. நடராஜா என்பவரால் தோற்றுவிக்கப்பட்டது. இவ்வறக்கட்டளையின் கீழ் பொறியியல், மருந்தக கல்லூரி, பல் மருத்துவகல்லூரி, செவிலியர் கல்லூரி, கலை மற்றும் அறிவியல் கல்லூரி, மேல்நிலைப் பள்ளி மற்றும் தொடக்கப்பள்ளி ஆகியவற்றை துவக்கப்பட்டு நடத்தி வருகிறது.  

## படிப்புகள்
### இளநிலை படிப்புகள்
- பி. டி. எஸ்
- பார்ம் டி

### முதுநிலை படிப்புகள்
- எம். டி. எஸ்

### மருத்துவம் சார்ந்த படிப்புகள்
- இளங்கலை ஆப்தோமேட்டரி (B. Optom)
- இளங்கலை அறிவியல் கார்டியாக் டெக்னாலஜி (B.Sc. Cardiac Technology)
- இளங்கலை அறிவியல் டயாலிஸிஸ் டெக்னாலஜி (B.Sc. Dialysis Technology)
- இளங்கலை அறிவியல் பிசிசியன் அசிஸ்டென்ட் (B.Sc. Physician Assistant)
- இளங்கலை அறிவியல் ரெஸ்ப்ரைட்டரி தெரபி (B.Sc. Respiratory Therapy)
- இளங்கலை அறிவியல் மெடிக்கல் ரெக்கார்டு சைன்ஸ் (B.Sc. Medical Record Science)
- இளங்கலை அறிவியல் க்ரிட்டிக்கல் கேர் டெக்னாலஜி (B.Sc. Critical Care Technology)
- இளங்கலை அறிவியல் ரேடியோதெரபி டெக்னாலஜி (B.Sc. Radiotherapy Technology)
- இளங்கலை அறிவியல் ரேடியோலஜி இமேஜிங் டெக்னாலஜி (B.Sc. Radiology Imaging Technology)
- இளங்கலை அறிவியல் ஏக்சிடன்ட் மற்றும் எமெர்ஜென்சி கேர் டெக்னாலஜி (B.Sc. Accident & Emergency Care Technology)
- இளங்கலை அறிவியல் ஆபரேசன் தியேட்டர் மற்றும் அனஸ்தீசியா டெக்னாலஜி (B.Sc. Operation Theatre & Anaesthesia Technology)
- இளங்கலை அறிவியல் கார்டியோ பல்மனரி பர்ப்பூசன் கேர் டெக்னாலஜி (B.Sc. Cardio Pulmonary Perfusion Care Technology)
# டாம் சாயரின் சாகசங்கள்


**டாம் சாயரின் சாகசங்கள்** *(The Adventures of Tom Sawyer)* என்பது மார்க் டுவெய்ன் எழுதிய புதினம் (இலக்கியம்) ஆகும். இது மிசிசிப்பி ஆறு ஓரமாக வளர்ந்த ஒரு சிறுவனைப் பற்றியது. இந்தக் கதையானது புனித பீட்டர்ஸ்பர்க் எனும் கற்பனை நகரத்தில் 1840 ஆம் ஆண்டில் நடைபெறும் விதத்தில் கதை அமைக்கப்பட்டிருக்கும். இந்த பகுதியானது மிசூரியில் உள்ள ஹன்னிபல் பகுதியினால் ஈர்க்கப்பட்டு உருவாக்கப்பட்டது .இந்தப் பகுதியில் தான் மார்க் டுவெய்ன் சிறுவனாக வாழ்ந்து வந்தார். இந்தப் புதினத்தில் டாம் சாயர் அவரது நண்பர் ஹக்குடன் இணைந்து செய்த சாகசங்கள் இடம்பெற்றுள்ளன.அதில் ஒன்று டாம் வேலிக்கு வெள்ளை அடிப்பதும் ஒன்றாகும். இது ஓவியமாகவும் வரையப்பட்டுள்ளது. துவக்கத்தில் இந்தப் புதினம் வியாபார ரீதியாக தோல்வி அடைந்த இந்தப் புதினமானது மார்க் டுவெய்னின் படைப்புகளிலேயே அதிகம் விற்பனையானது.  

## கதைச் சுருக்கம்
டாம் சாயர் தனது அத்தை போலி மற்றும் அவனது சகோதரன் சித் உடன் வசித்து வருகிறான். அவன் பள்ளிக்குச் செல்லாமல் நீந்துவதற்குச் செல்வதால் அவனுக்கு வீட்டின் மதில்சுவரை வண்ணம் பூசும் தண்டனை கிடைக்கிறது. ஆனால், டாம் புத்திசாலித்தனமாக அங்கு வரும் தனது நண்பர்களை வர்ணம் பூசுவது ஒரு கலை என்று கூறி தனது நண்பர்களை அந்த வேலையைச் செய்ய வைக்கிறான்.  

டாம் அந்த நகரத்திற்கு புதியதாக வந்த பெக்கி தாட்சரின் மீது காதல் வயப்படுகிறான். அவளும் அந்த காதலை ஏற்றுக்கொள்கிறாள்.ஆனால் டாமிற்கு ஏற்கனவே எமி லாரன்சோடு திருமண உடன்படிக்கை ஏற்பட்டது தெரிந்த பிறகு இவர்களின் காதலில் முறிவு ஏற்படுகிறது. சக மாணவர்களுக்கு இது தெரியவர பெக்கி கவலையடைந்தாள். இதனால் பெக்கி , டாமை வெறுக்கிறாள். அதன்பிறகு டாம் ஹக்கிள்பெரி ஃபின்னுடன் இணைந்து ஒருநாள் இரவு அருகில் இருக்கும் இடுகாட்டிற்குச் செல்கின்றனர். அங்கு பிணத்தை பகரிக்கும் கும்பலான மருத்துவர்.ராபின்சன், மஃப் பாட்டர் மற்றும் இன்சன் ஜோவிற்கும் இடையில் சண்டை நடக்கிறது. இந்தச் சண்டையில் இன்சன் ஜோவினால் ராபின்சன் கொலைசெய்யப்படுகிறார். இதை வேறு யாரிடமாவது கூறினால் ஜோ தங்களையும் கொலை செய்து விட வாய்ப்புள்ளது என பயந்து இந்தக் கொலையை யாரிடமும் சொல்லக் கூடாது என இருவரும் சத்தியம் செய்கின்றனர்.  

பள்ளிக்கூடம் வெறுப்பாக இருந்ததினால் டாம் தனது நண்பர்களான ஓ ஆர்பர்மற்றும் ஹக் ஆகியோருடன் இணைந்து மிசிசிப்பியில் உள்ள ஜாக்சன் தீவிற்குச் சென்றனர்.
# எலிசா எட்வார்ட்சு

**எலிசா எட்வார்ட்சு** *(Eliza Edwards)* (1779–1846) ஒரு மாந்தக் கணிப்பாளர் ஆவார். இவர் மாந்தக் கணிப்பாளராகிய மேரி எட்வார்ட்சின் மகள் ஆவார்.  

## இளமையும் கலவியும்
இவர் ஜான் எட்வார்சுக்கும் மேரி எட்வார்ட்சுக்கும் உலூத்லோவில் பிறந்தார்.  

## வாழ்க்கைப் பணி
இவர் கப்பல்பயண வான்காட்டிப் பணியில் தன் தாயார் மேரி எட்வார்ட்சின் மாந்தக் கணிப்பாளர் பணியைத் தானும் ஏற்றுப் பணியைத் தொடர்ந்தார். இருந்தாலும் இதற்கெனத் தனி அலுவலகம் 1829 ஆம் ஆண்டு உருவாகியதும் தன் பணியை இழந்தார்.
# அலைசு பர்க்சு


உரோவே எனப்பட்ட **அலைசு பர்க்சு** **Alice Burks*) ( ஆகத்து 20, 1920 – நவம்பர் 21, 2017 ஓர் அமெரிக்கச் சிறுவர் எழுத்தாளரும் மின்னணுவியல் கணினி வரலாற்று நூல்களை எழுதியவரும் ஆவார்.  

பர்க்சு மிச்சிகனில் உள்ள ஆன் ஆர்பரில் வசித்து வந்தார். அங்கு தனது கணவர் ஆர்தர் பர்க்சின் நினைவுக் குறிப்புகளை எழுதவும், பல்கலைக்கழக நன்கொடைக்கான ஆவணங்களைத் தயாரிக்கவும் அவருக்கு உதவினார். ஆர்தர் மே 14, 2008 அன்று இறந்தார். பர்க்சு நவம்பர் 2017 இல் 97 வயதில் இறந்தார்.  

## நூல்தொகை
- 
- 
- 

### சிறுவர் நூல்கள்
-
# பஜ்ரங் புனியா



**பஜ்ரங் புனியா** என்பவர் இந்திய நாட்டின் ஒரு மற்போர் வீரர். இவர் பிறந்த தேதி பிப்ரவரி 26, 1994  

## வாழ்க்கை
இந்தியாவில், ஹரியானா மாநிலத்தில் ஜாஜ்ஜார் மாவட்டத்தில் உள்ள கெளடான் கிராமத்தில் புனியா பிறந்தார். இவர் தனது ஏழு வயதில் மற்போர் கற்கத் தொடங்கினார் மற்றும் அவரது தந்தை விளையாட்டை கற்க இவரை ஊக்கப்படுத்தினார். இந்திய விளையாட்டு ஆணையத்தின் பிராந்திய மையத்தில் சேர்ந்து கற்பதற்காக இவரது குடும்பம் சோனாபாட்டிற்கு 2015 ஆம் ஆண்டு குடிபெயர்ந்தனர். தற்போது இவர் இந்திய இரயில்வேயில் இரயில் பயணச்சீட்டு பரிசோதகர் (TTE) பதவியில் பணியாற்றுகிறார். அவரது குடும்பத்தினர் புனியாவை ஹரியானா காவல்துறையின் துணை கண்காணிப்பாளர் பணியில் சேர விரும்பம் தெரிவித்துள்ளன்ர்.  
## உலக மல்யுத்தப் போட்டி
2018 அக்டோபரில் அங்கேரியில் நடந்த மல்யுத்தப் போட்டியில் வெள்ளிப்பதக்கம் வென்றார். இந்தப் போட்டியில் அரை இறுதியில் கியூபாவின் வால்டெல் டோபியரை வீழ்த்தி இறுதிப்போட்டிக்குள் நுழைந்தார். இறுதிப்போட்டியில் சப்பானிய வீரர் டகுடோ ஒடோகுரோவை எதிர்கொண்ட இவர் தோல்வியடைந்தார். முன்னதாக இவர் 2013 ஆம் ஆண்டில புடாபெஸ்டில் நடந்த உலக மல்யுத்தப்போட்டியில் வெண்கலப் பதக்கம் வென்றுள்ளார்.  
## 2021 டோக்கியோ ஒலிம்பிக் போட்டி
2020 டோக்கியோ ஒலிம்பிக் போட்டியில் 7 ஆகஸ்டு 2021 அன்று ஆண்கள் 65 கிலோ எடைப் பிரிவில் வெண்கலப் பதக்கம் வென்றார்.
# காட்டுத்துறை அம்பலவாண விநாயகர் கோயில்

**காட்டுத்துறை அம்பலவாண விநாயகர் கோயில்** யாழ்ப்பாணம் வண்ணார்பண்ணை எனும் ஊரில் உள்ள காட்டுத்துறை எனும் இடத்தில் அமைந்துள்ள ஒரு விநாயகர் ஆலயம் ஆகும். இங்கு பரிவார தெய்வங்களாக மகாலட்சுமி, சந்தான கோபாலர், முருகன், பைரவர் ஆகிய தெய்வங்கள் காணப்படுகின்றன. இந்த ஆலயத்தில் ஆனி மாத ரோகிணி நட்சத்திரத்தைத் தீர்த்தமாகக் கொண்டு பத்து நாட்கள் பெருந்திருவிழா நடைபெறுகிறது.  

## அமைவிடம்

வண்ணார்பண்ணை வடமேற்கில் ஓட்டுமடம் பகுதியில் ஒடை ஒழுங்கையில் அமைந்துள்ள இவ்வாலயம் பொன்னிறப் பணிகனோடைப் பிள்ளையார் கோயில், காட்டுத்துறை ஆனந்த விநாயகர் கோயில் மற்றும் அம்பலவாண விநாயகர் கோயில் ஆகிய பெயர்களால் வழங்கப்பட்டு வந்துள்ளது.  

## வரலாறு
காட்டுத்துறை ஸ்ரீ அம்பலவாண விக்னேஸ்வரப் பிள்ளையார் கோயில் ஆனது ஏறக்குறைய ஒரு நூற்றாண்டு காலத்துக்கு மேல் பழைமை வாய்ந்தது  

யாழ்ப்பாணம் வண்ணார்பண்ணை வடமேற்கு காட்டுத்துறை ஸ்ரீ அம்பலவாண விக்கினேஸ்வரப் பிள்ளையார் கோவில் திருத்தல வரலாறு, கலாநிதி ப. கோபாலகிருஷ்ணன், 1988.
# அமிலச் சிவப்பு 13



**அமிலச் சிவப்பு 13** *(Acid Red 13)* என்பது C<sub>20</sub>H<sub>12</sub>N<sub>2</sub>Na<sub>2</sub>O<sub>7</sub>S<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஓர் அசோ சாயமாகும். ஒரு சோடியம் உப்பாக இச்சாயம் உற்பத்தி செய்யப்படுகிறது . திண்ம நிலையில் காணப்படும் மாதிரிகள் அடர் சிவப்பு நிறத்தில் உள்ளன.
# பார்பாரா பவுல்சன்



**பார்பாரா பவுல்சன்** *(Barbara Paulson)* (பிறப்பு: ஏப்பிரல் 11, 1928) நாசாவின் தாரைச் செலுத்த ஆய்வகத்தின் முன்னாள் மாந்தக் கணிப்பாளர் ஆவார். அந்த ஆய்வகம் பணியில் அமர்த்திய முதல் பெண் அறிவியலாளரும் இவரே. இவர் தாரைச் செலுத்த ஆய்வகத்தில் முதலில் 1948 ஆம் ஆண்டில் கணிதவியலாளராகச் சேர்ந்தார். இவர் ஏவூர்தி தடக் கணக்கீடுகளைக் கையால் செய்யலானார்.  

## வாழ்க்கைப்பணி
இவர் தாரைச் செலுத்த ஆய்வகத்தில் மாந்தக் கணிப்பாளராக 1948 இல் சேர்ந்தார். அங்கு ஏவூர்தித் தடத்தின் கணக்கீடுகளைச் செய்தார். ஐவர் தேட்டக்கலம்-1 இன் ஏவும் குழுவில் 1958 இல் சேர்ந்தார். இது சோவியத் ஒன்றியத்துடனான விண்வெளிப் போட்டியில் ஏவிய முதல் ஏவூர்தியாகும். இவர் தன் பணியினை மிகவும் அருகிய கருவிகளைக் கொண்டே செய்தார். ஓரெழுதுகோல், ஒளிமேடை, வரைபடத்தாள் மட்டுமே பயன்படுத்தினார்.  

அறுதியாக இவர் அந்த ஆய்வக மேற்பார்வையாளர் ஆனார்.  

## ஏற்பும் தகைமையும்
பவுல்சன் 1993 இல் ஓய்வு பெற்றார். நதாலியா கோல்ட் 2016 இல் *ஏவூர்திப் பெண்களின் எழுச்சி*, எனும் நூலைப் பவுல்சன் பற்றியும் பிற நாசாவின் பெண் பணியாளர்களைப் பற்றியும் எழுதி வெளியிட்டார்.